เช็ค! มาตรการป้องกันโควิด ตามพื้นที่สี “ทำกิจกรรม” หลังเปิดปท.! 7 จว.ยังคุมเข้ม
ศบค. เห็นชอบมีมติปรับมาตรการป้องกันควบคุมโรคโควิด-19 แบบบูรณาการ ปรับลดพื้นที่ควบคุมสูงสุดและเข้มงวดเหลือ 7 จว. พื้นที่ควบคุมสูงสุด (สีแดง) 38 จว. พื้นที่ควบคุม (สีส้ม) 23 จว. พื้นที่เฝ้าระวังสูง (สีเหลือง) 5จว. พื้นที่นำร่องการท่องเที่ยว (สีฟ้า) 4 จว.
ศบค. ปรับมาตรการป้องกันควบคุมโรคโควิด-19 ตามพื้นที่สี "ทำกิจกรรม" แบบบูรณาการ ต้อนรับเปิดประเทศ 1 พ.ย.นี้
30 ต.ค. 2564

ผู้สื่อข่าวรายงานว่า วานนี้ (29 ต.ค.64) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ในฐานะผู้อำนวยการศูนย์บริหารสถานการณ์โควิด-19 (ผอ.ศบค.) เป็นประธานการประชุมคณะกรรมการ ศบค. ครั้งที่ 17/2564 โดยที่ประชุมมีมติเห็นชอบตามที่ศูนย์ปฏิบัติการฉุกเฉินด้านการแพทย์และสาธารณสุข กรณีโรคติดเชื้อโควิด-19 กระทรวงสาธารณสุข เสนอแผนการปรับระดับพื้นที่สถานการณ์ย่อยในพื้นที่ทั่วราชอาณาจักร และการปรับมาตรการป้องกันควบคุมโรคโควิด-19 แบบบูรณาการ วัคซีนโควิด 19
โดยมาตรการป้องกันควบคุมโรคโควิด-19 แบบบูรณาการ แบ่งเป็นดังนี้ พื้นที่ควบคุมสูงสุดและเข้มงวดเหลือ 7 จังหวัด,พื้นที่ควบคุมสูงสุด (สีแดง) 38 จังหวัด,พื้นที่ควบคุม (สีส้ม) 23 จังหวัด, พื้นที่เฝ้าระวังสูง (สีเหลือง) 5 จังหวัด และพื้นที่นำร่องการท่องเที่ยว (สีฟ้า) 4 จังหวัด ซึ่งมีมาตรการคุมโควิดตามระดับพื้นที่ดังนี้ 
พื้นที่ควบคุมสูงสุดและเข้มงวดเหลือ 7 จังหวัด  (จากเดิม 23 จังหวัด) ได้แก่ จันทบุรี,ตาก,นครศรีธรรมราช,นราธิวาสปัตตานี,ยะลา และสงขลา โดยกำหนดห้ามออกนอกเคหสถาน ขอความร่วมมือหลีกเลี่ยงการเดินทางที่ไม่จำเป็น ห้ามออกนอกเคหสถานตั้งแต่เวลา 23.00 – 03.00 น. Work From home อย่างน้อย 50 % หน่วยงานของรัฐ ผู้ประกอบการภาคเอกชนปรับเพิ่มได้ตามความเหมาะสม การจัดกิจกรรมรวมกลุ่ม กรณีเกินจำนวนให้คณะกรรมการโรคติดต่อจังหวัด/กทม.พิจารณา ห้ามจัดกิจกรรมรวมคนมากกว่า 50 คน สถานศึกษาทุกระดับ สถาบันกวดวิชา ให้ใช้อาคารสถานที่ เพื่อจัดการเรียนการสอน กิจกรรมที่มีการรวมคนจำนวนมาก โดยผ่านความเห็นชอบจากผู้แทนกระทรวงศึกษาธิการ และกระทรวงอว. ร่วมกับคณะกรรมการโรคติดต่อจังหวัด โดยมีมาตรการกำกับอย่างเคร่งครัด สถานรับเลี้ยงเด็ก และสถานดูแลผู้สูงอายุ ให้เปิดดำเนินการแบบรับไป-กลับได้
โดยผ่านการพิจารณาจากคณะกรรมการโรคติดต่อจังหวัด สถานที่เล่นกีฬา หรือ แข่งขันกีฬา เปิดตามเวลาปกติ แต่ไม่เกิน 22.00 น. จำกัดผู้เข้าร่วมจัดการ จัดการแข่งขันได้ จำกัดผู้ชม ได้แก่ กีฬาในร่ม ไม่มีผู้ชม กีฬากลางแจ้ง ผู้ชมไม่เกิน 25 % กรณีแข่งขันให้คณะกรรมการโรคติดต่อจังหวัดพิจารณา โรงภาพยนตร์ โรงมหรสพ การแสดงพื้นบ้าน หรือ สถานที่ลักษณะเดียวกัน จำกัดจำนวนผู้ชม ห้ามบริโภค พื้นที่ที่มีเครื่องปรับอากาศ 50 % พื้นที่เปิดโล่ง 75 %
ศูนย์แสดงสินค้า ศูนย์ประชุม หรือ สถานที่จัดนิทรรศการ รวมถึงสถานที่ลักษณะเดียวกัน ในห้างสรรพสินค้า และโรงแรม จัดประชุม ไม่เกิน 500 คน และให้เหมาะสมกับขนาดพื้นที่เพื่อไม่ให้แออัด ศูนย์การค้า ห้างสรรพสินค้า ซิตี้มอล์ เปิดตามเวลาปกติ แต่ไม่เกิน 22.00 น. งดจัดกิจกรรมส่งเสริมการขาย ปิดบริการตู้เกม เครื่องเล่น ร้านเกม สวนสนุก และสวนน้ำ
ร้านสะดวกซื้อ ตลาด ตลาดนัด เปิดตามเวลาปกติ แต่ไม่เกิน 22.00 น. กรณีเปิดบริการเครื่องเล่น สวนสนุก ให้ผ่านการพิจารณาจากคณะกรรมการโรคติดต่อจังหวัด ร้านอาหาร ทั้งในและนอกศูนย์การค้า ห้างสรรพสินค้า หรือ สถานที่อื่นใดที่มีร้านอาหาร บริโภคในร้านได้ จำกัดลูกค้า ร้านไม่มีเครื่องปรับอากาศ 75 % ร้านมีเครื่องปรับอากาศ 50 % กำหนดเกณฑ์ผู้รับบริการ ผู้ให้บริการ เปิดตามปกติ แต่ไม่เกิน 22.00 น. งดการจำหน่ายและงดดื่มสุราในร้าน ร้านเสริมสวย ร้านนวด สปา สถานเสริมความงาม ร้านสัก เปิดบริการได้ ยกเว้น การใช้ไอน้ำ เปิดได้ตามปกติ แต่ไม่เกิน 22.00 น.
พื้นที่ควบคุมสูงสุด (สีแดง) 38 จังหวัด ประกอบด้วย กาญจนบุรี ขอนแก่น ชลบุรี ชุมพร เชียงราย เชียงใหม่ ฉะเชิงเทรา ตรัง ตราด นครปฐม นครนายก นครราชสีมา นครสวรรค์ นนทบุรี ปทุมธานี ประจวบคีรีขันธ์ ปราจีนบุรี พระนครศรีอยุธยา พัทลุง พิจิตร พิษณุโลก เพชรบุรี เพชรบูรณ์ ระนอง ระยอง ราชบุรี ลพบุรี สตูล สมุทรปราการ สมุทรสงคราม สมุทรสาคร สระบุรี สระแก้ว สุพรรณบุรี สุราษฎ์ธานี อ่างทอง อุดรธานี และอุบลราชธานี
โดยไม่มีการห้ามออกนอกเคหสถาน Work From home หน่วยงานของรัฐ ผู้ประกอบการภาคเอกชนดำเนินการได้ตามความเหมาะสม การจัดกิจกรรมรวมกลุ่ม กรณีเกินจำนวนให้คณะกรรมการโรคติดต่อจังหวัด/กทม.พิจารณา ห้ามจัดกิจกรรมรวมคนมากกว่า 200 คน สถานศึกษาทุกระดับ สถาบันกวดวิชา ให้ใช้อาคารสถานที่ เพื่อจัดการเรียนการสอน กิจกรรมที่มีการรวมคนจำนวนมาก โดยผ่านความเห็นชอบจากคณะกรรมการโรคติดต่อจังหวัด สถานรับเลี้ยงเด็ก และสถานดูแลผู้สูงอายุ เปิดดำเนินการปกติ สถานที่เล่นกีฬา หรือ แข่งขันกีฬา เปิดตามเวลาปกติ แต่ไม่เกิน 23.00 น. จำกัดผู้เข้าร่วมจัดการ จัดการแข่งขันได้ จำกัดผู้ชม ได้แก่ กีฬาในร่ม ผู้ชมไม่เกิน 25 % กีฬากลางแจ้ง ผู้ชมไม่เกิน 50 % กรณีแข่งขันให้แจ้งคณะกรรมการโรคติดต่อจังหวัดเพื่อทราบ
รวมถึงโรงภาพยนตร์ โรงมหรสพ การแสดงพื้นบ้าน หรือ สถานที่ลักษณะเดียวกัน จำกัดจำนวนผู้ชม พื้นที่ที่มีเครื่องปรับอากาศ 75 % พื้นที่เปิดโล่งตามขนาดพื้นที่ ศูนย์แสดงสินค้า ศูนย์ประชุม หรือ สถานที่จัดนิทรรศการ รวมถึงสถานที่ลักษณะเดียวกัน ในห้างสรรพสินค้า และโรงแรม จัดประชุม จัดมหกรรมด้านกีฬา จัดแสดงสินค้า (ไม่มีชิมอาหาร) ไม่เกิน 500 คน ตามขนาดพื้นที่ ศูนย์การค้า ห้างสรรพสินค้า ซิตี้มอล์ เปิดตามเวลาปกติ งดจัดกิจกรรมส่งเสริมการขาย เปิดบริการตู้เกม เครื่องเล่น ร้านเกม ไม่เปิด สวนสนุก และสวนน้ำ ร้านสะดวกซื้อ ตลาด ตลาดนัด เปิดได้ตามปกติ ร้านอาหาร ทั้งในและนอกศูนย์การค้า ห้างสรรพสินค้า หรือ สถานที่อื่นใดที่มีร้านอาหาร บริโภคในร้านได้ เปิดตามเวลาปกติ ไม่เกิน 23.00 น. งดการจำหน่ายและงดดื่มสุราในร้าน ร้านเสริมสวย ร้านนวด สปา สถานเสริมความงาม ร้านสัก เปิดบริการได้ตามปกติ แต่ไม่เกิน 23.00 น.
พื้นที่ควบคุม (สีส้ม) 23 จังหวัดประกอบด้วย กาฬสินธุ์ กำแพงเพชร ชัยนาท ชัยภูมิ บุรีรัมย์ พะเยา แพร่ มหาสารคาม แม่ฮ่องสอน ยโสธร ร้อยเอ็ด ลำปาง ลำพูน เลย สิงห์บุรี สุโขทัย สุรินทร์ หนองคาย หนองบัวลำภู อุตรดิตถ์ อุทัยธานี อำนาจเจริญ และศรีสะเกษ
โดยไม่มีการห้ามออกนอกเคหสถาน Work From home หน่วยงานของรัฐ ผู้ประกอบการภาคเอกชนดำเนินการได้ตามความเหมาะสม การจัดกิจกรรมรวมกลุ่ม กรณีเกินจำนวนให้คณะกรรมการโรคติดต่อจังหวัด/กทม.พิจารณา ห้ามจัดกิจกรรมรวมคนมากกว่า 500 คนสถานศึกษาทุกระดับ สถาบันกวดวิชา ให้ใช้อาคารสถานที่ เพื่อจัดการเรียนการสอนตามปกติ ภายใต้มาตรการป้องกันโรคที่ราชการกำหนด สถานรับเลี้ยงเด็ก และสถานดูแลผู้สูงอายุ เปิดดำเนินการปกติ สถานที่เล่นกีฬา หรือ แข่งขันกีฬา เปิดตามเวลาปกติ จัดการแข่งขันได้ จำกัดผู้ชม กีฬาในร่ม ผู้ชมไม่เกิน 50 % กีฬากลางแจ้ง ผู้ชมไม่เกิน 75 % โรงภาพยนตร์ โรงมหรสพ การแสดงพื้นบ้าน หรือ สถานที่ลักษณะเดียวกัน เปิดได้ตามปกติ ศูนย์แสดงสินค้า
รวมถึงศูนย์ประชุม หรือ สถานที่จัดนิทรรศการ รวมถึงสถานที่ลักษณะเดียวกัน ในห้างสรรพสินค้า และโรงแรม จัดประชุม จัดมหกรรมด้านกีฬา จัดแสดงสินค้า (ชิมอาหารได้) จัดงานอื่น ๆ ได้ ไม่เกิน 1,000 คน ศูนย์การค้า ห้างสรรพสินค้า ซิตี้มอล์ เปิดตามเวลาปกติ เปิด สวนสนุก และสวนน้ำเฉพาะพื้นที่เปิดโล่ง ร้านสะดวกซื้อ ตลาด ตลาดนัด เปิดได้ตามปกติร้านอาหาร ทั้งในและนอกศูนย์การค้า ห้างสรรพสินค้า หรือ สถานที่อื่นใดที่มีร้านอาหาร บริโภคในร้านได้ เปิดตามเวลาปกติ (งดการจำหน่ายและงดดื่มสุราในร้าน) ให้คณะกรรมการโรคติดต่อจังหวัดพิจารณากำหนดเวลาปิดตามสถานการณ์พื้นที่ได้ ร้านเสริมสวย ร้านนวด สปา สถานเสริมความงาม ร้านสัก เปิดบริการได้ตามปกติ แต่ไม่เกิน 24.00 น.
พื้นที่เฝ้าระวังสูง (สีเหลือง) 5 จังหวัด ประกอบด้วย นครพนม น่าน บึงกาฬ มุกดาหาร สกลนคร
โดยไม่มีการห้ามออกนอกเคหะสถาน Work From home หน่วยงานของรัฐ ผู้ประกอบการภาคเอกชนดำเนินการได้ตามความเหมาะสม การจัดกิจกรรมรวมกลุ่ม กรณีเกินจำนวนให้คณะกรรมการโรคติดต่อจังหวัด/กทม.พิจารณา ห้ามจัดกิจกรรมรวมคนมากกว่า 1,000 คน สถานศึกษาทุกระดับ สถาบันกวดวิชา ให้ใช้อาคารสถานที่ เพื่อจัดการเรียนการสอนตามปกติ ภายใต้มาตรการป้องกันโรคที่ราชการกำหนด สถานรับเลี้ยงเด็ก และสถานดูแลผู้สูงอายุ เปิดดำเนินการปกติสถานที่เล่นกีฬา หรือ แข่งขันกีฬา เปิดตามเวลาปกติ จัดการแข่งขันได้ จำกัดผู้ชม กีฬาในร่ม ผู้ชมไม่เกิน 75 % กีฬากลางแจ้ง ผู้ชมไม่เกิน ผู้ชมตามความจุจองสนาม และมาตรการเว้นระยะห่าง โรงภาพยนตร์ โรงมหรสพ การแสดงพื้นบ้าน หรือ สถานที่ลักษณะเดียวกัน เปิดดำเนินการได้ตามปกติ จำนวนผู้ชมตามาตรการที่กำหนด ศูนย์แสดงสินค้า
รวมถึงศูนย์ประชุม หรือ สถานที่จัดนิทรรศการ รวมถึงสถานที่ลักษณะเดียวกัน ในห้างสรรพสินค้า และโรงแรม จัดงานได้ตามเหมาะสมศูนย์การค้า ห้างสรรพสินค้า ซิตี้มอล์ เปิดบริการได้ตามปกติ ร้านสะดวกซื้อ ตลาด ตลาดนัด เปิดบริการได้ตามปกติร้านอาหาร ทั้งในและนอกศูนย์การค้า ห้างสรรพสินค้า หรือ สถานที่อื่นใดที่มีร้านอาหาร บริโภคในร้านได้ เปิดตามเวลาปกติ ให้คณะกรรมการโรคติดต่อจังหวัด/กทม.พิจารณากำหนดเวลาปิดตามสถานการณ์พื้นที่ได้ ร้านเสริมสวย ร้านนวด สปา สถานเสริมความงาม ร้านสัก เปิดบริการได้ตามปกติ
พื้นที่นำร่องการท่องเที่ยว (สีฟ้า) 4 จังหวัด ประกอบด้วย กรุงเทพมหานคร กระบี่ พังงา ภูเก็ต
โดยไม่มีการห้ามออกนอกเคหสถาน Work From home หน่วยงานของรัฐ ผู้ประกอบการภาคเอกชนดำเนินการได้ตามความเหมาะสมการจัดกิจกรรมรวมกลุ่ม กรณีเกินจำนวนให้คณะกรรมการโรคติดต่อจังหวัด/กทม.พิจารณา จัดกิจกรรมรวมคนตามความเหมาะสมสถานศึกษาทุกระดับ สถาบันกวดวิชา ให้ใช้อาคารสถานที่ เพื่อจัดการเรียนการสอนตามปกติ สถานรับเลี้ยงเด็ก และสถานดูแลผู้สูงอายุ เปิดดำเนินการปกติสถานที่เล่นกีฬา หรือ แข่งขันกีฬา เปิดตามเวลาปกติและจัดการแข่งขันได้ตามปกติ ตามมาตรการที่กำหนดโรงภาพยนตร์ โรงมหรสพ การแสดงพื้นบ้าน หรือ สถานที่ลักษณะเดียวกัน เปิดดำเนินการได้ตามปกติ จำนวนผู้ชมตามาตรการที่กำหนด ศูนย์แสดงสินค้า ศูนย์ประชุม หรือ สถานที่จัดนิทรรศการ
รวมถึงสถานที่ลักษณะเดียวกัน ในห้างสรรพสินค้า และโรงแรม จัดงานได้ตามเหมาะสม ศูนย์การค้า ห้างสรรพสินค้า ซิตี้มอล์ เปิดบริการได้ตามปกติ ร้านสะดวกซื้อ ตลาด ตลาดนัด เปิดบริการได้ตามปกติร้านอาหาร ทั้งในและนอกศูนย์การค้า ห้างสรรพสินค้า หรือ สถานที่อื่นใดที่มีร้านอาหาร บริโภคในร้านได้ เปิดตามเวลาปกติ ให้คณะกรรมการโรคติดต่อจังหวัด/กทม.พิจารณากำหนดเวลาปิดตามสถานการณ์พื้นที่ได้ ร้านเสริมสวย ร้านนวด สปา สถานเสริมความงาม ร้านสัก เปิดบริการได้ตามปกติ
 
 
 
 
 